अगर आप भी जानना चाहते हैं इस समय के दस बेहतरीन फ्री और दस पेड एंड्रॉयड ऐप्स के बारे में तो पढ़िए आगे.

दस बेहतरीन फ्री ऐप्स

ट्रू कॉलर एक ग्लोबल फ़ोन डायरेक्टरी है जिसमें नाम या मोबाइल नंबर डालने से उससे संबंधित बाकी जानकारी मिल जाती है. ये उन मार्केटिंग कॉल्स से भी बचने में मददगार साबित हो सकता है जो आपको वक्त बेवक्त परेशान करतीं हैं. किसी भी अनजान नंबर से कॉल आते ही ये ऐप अपने आप शुरू हो जाता है और कॉल करने वाले का नाम और लोकेशन मोबाइल स्क्रीन पर आ जाता है. फिर चाहे तो आप कॉलर को ब्लॉक कर दें या कॉल उठा ले, आपकी मर्जी.

जूस डिफेंडर एक ऐसा ऐप है जो आपके मोबाइल फ़ोन की बैटरी के इस्तेमाल को मैनेज करता है. इसके ज़रिए नेटवर्क से लेकर वाइफाई, ऐप, डिसप्ले, यूज़र इंटरफेस तक के इस्तेमाल में कब कितना बैटरी ज़ाया हो, इसे तय किया जा सकता है. ये ऐप आपके मोबाइल फ़ोन की बैटरी को पूरी तरह से मैनेज करने का फीचर देता है. इस ऐप में आपको वीकेंड और वीकडे यूज़ प्रीसेट जैसे कई बारीक़ फ़ीचर्स इस्तेमाल करने का मौका मिलेगा.

फ़िल्पबोर्ड आपके मोबाइल या टैब्लेट को किसी खूबसूरत मैगज़ीन जैसा बना देता है. इस ऐप मे... अधिकतम 4000 वर्णों के लिए लेख जारी रखें:
ं जाकर आप अपना पसंदीदा न्यूज़पेपर या मैगज़ीन चुन सकते हैं. फ्लिपबोर्ड का यूज़र इंटरफेस आपकी पसंद के इन न्यूज़पेपर्स और मैगज़ीन की जानकारी पन्ने पलटने वाली एक किताब के रूप में पेश करता है. फ्लिपबोर्ड में ट्विटर और यूट्यूब सहित कई सोशल मीडिया वेबसाइटों को जोड़ने का विकल्प भी है.

 मोबाइल से साधारण तस्वीरें खींचते-खीचते बोर हो गए लोग ‘पिक से’ ऐप के ज़रिए उन्हें बेहतर बना सकते हैं. ये ऐप तस्वीरों में कलर करेक्शन, रेड आई, ब्राइटनेस जैसे सुधार तो करता ही है साथ ही तस्वीरों को मज़ेदार बनाने का विकल्प भी देता है. आप इस ऐप से तस्वीरों में वर्ड बैलून, स्पेशल इफ़ेक्ट और पेंट ब्रश का इस्तेमाल कर सकते है. तस्वीरों में शब्द लगाने के साथ ही ये तस्वीरों मे मौजूद शक्लों को आड़ा-तिरछा करने का फीचर भी देता है. और भी कई फीचर हैं जिसे इस्तेमाल करके आप हंस-हंस कर लोटपोट हो जाएंगे.

अगर आप एफएम रेडियो सुनने के शौकीन हैं और आपके हाइटेक फ़ोन में रेडियो जैसा फ़ीचर नहीं दिया गया है तो ये ऐप आपकी मदद कर सकता है. एफ़एम इंडिया रेडियो - हिंदी, पंजाबी, तमिल, तेलेगु जैसे कई भाषाओं में हो रहे रेडियो प्रसारणों को उपलब्ध कराता है. आपके मोबाइल का इंटरनेट जितना तेज़ होगा ये ऐप उतना ही अच्छा चलेगा. सर्च ऑप्शन से अपने पसंदीदा चैनलों को ढूंढने के बाद आप इन्हें फ़ेवरेट बनाकर सेव भी कर सकते हैं.

हाइक एक इंस्टंट मैसेजिंग ऐप है जिसके ज़रिए आप अपने चाहनेवालों को फ्री में टेक्स्ट मैसेज भेज सकते हैं. हाइक आपको उन लोगों को भी मैसेज भेजने देगा जिनके पास हाइक नहीं है. कुछ एक ही ऐप्स हैं जो ये सुविधा देते हैं. हाइक किसी यूज़र को उसके फ़ोन नंबर से ही पहचानता है, अलग से आईडी बनाने की ज़रूरत नहीं पड़ती. इसके ज़रिए कुछ लोगों को मिलाकर ग्रुप चैट भी करने की सुविधा है.

अगर आप गाड़ियों और रेसिंग के शौकीन हैं तो ये ऐप आपके पसंद का हो सकता है. ‘सीएसआर रेसिंग’ एक गेमिंग ऐप है जिसमें यूज़र को रेस जीतने होते है और उसके अकाउंट में महंगी गाड़ियां और सोने की अशर्फियां जुड़ती रहती हैं. इस गेम में कई वर्चुअल रेसर्स से मुकाबला होता है जो रेस जीत जाने पर खूब कटाक्ष करते है. ऐप से ही मिली अशर्फियां और डॉलर्स से आप ऑडी, बीएमडब्ल्यू, शेवरले, बीटल समेत और कई गाड़ियां रेस के लिए खरीद सकते हैं. जैसे-जैसे आप जीतते जाते है वैसे-वैसे गेम के लेवल कठिन होते जाते है.

‘गाना’ एक ऑडियो...